Diari Oficial de la Generalitat Valenciana


Sumari del DOGV 9307, del 28-03-2022 (2022/2407)

RESOLUCIÓ de 2 de desembre de 2021, del director general de Qualitat i Educació Ambiental, per la qual es formula declaració d'impacte ambiental del projecte de comerç a l'engròs, emmagatzematge-valorització de residus perillosos i no perillosos, que inclou residus d'aparells elèctrics i electrònics(RAEE), a l'avinguda d'Alacant, número 70, del terme municipal d'Ondara (Alacant) (expedient 100/2020/AIA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9307

Data del DOGV
:   28-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2407


Data del document
:   02-12-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Ondara
    * impacte ambiental

RESOLUCIÓ de 2 de desembre de 2021, del director general de Qualitat i Educació Ambiental, per la qual es formula declaració d'impacte ambiental del projecte de comerç a l'engròs, emmagatzematge-valorització de residus perillosos i no perillosos, que inclou residus d'aparells elèctrics i electrònics(RAEE), a l'avinguda d'Alacant, número 70, del terme municipal d'Ondara (Alacant) (expedient 100/2020/AIA). [2022/2407]  
  
Declaració d'impacte ambiental  
Expedient: (1634595) 100/3300-AWU.  
Títol: comerç a l'engròs, emmagatzematge-valorització de residus perillosos i no perillosos, que inclou residus d'aparells elèctrics i electrònics.  
Promotor: Recuperaciones Pedreguer, CB.  
Òrgan substantiu: Ajuntament d'Ondara.  
Ref.: òrgan substantiu: 4603.2324.2019.  
Localització: avinguda d'Alacant, núm. 70. Ondara.  
NIMA: 2597571055.  
  
Descripció del projecte  
L'empresa Recuperaciones Pedreger, CB, promou un projecte de comerç a l'engròs, emmagatzematge-valorització de residus perillosos i no perillosos, inclou residus d'aparells elèctrics i electrònics, a l'avinguda Alacant, núm. 70, del terme municipal d'Ondara, referència cadastral: 9583228XQ8473H1123HQ. L'activitat es realitzarà a l'interior d'una nau de 427,16 m² construïts i adossada a altres naus. La nau va ser construïda en 2001 i no es preveu realitzar cap edificació a part de l'existent.  
L'activitat comprén l'emmagatzematge temporal (codi R13) de ferralla fèrrica i no fèrrica, inclusivament residus d'aparells elèctrics i electrònics (d'ara endavant, RAEE) i bateries usades, i també la valorització de residus no perillosos mitjançant el seu desmuntatge i separació en fraccions (codi R12). No es preveu l'admissió de RAEE de la fracció de recollida 3 (llums). Els residus procedeixen tant de particulars com d'activitats comercials i industrials.  
Per a la realització de l'activitat es disposa de bàscules, eines manuals i diverses zones d'emmagatzematge:  
- Zona de recepció i pesatge.  
- Zona de magatzem de bateries i piles usades. Les bateries s'emmagatzemaran en contenidors homologats de polietilé i les piles usades en bidó de polietilé.  
- Zona de pesatge 2.  
- Zona d'emmagatzematge de metalls no fèrrics.  
- Zona d'emmagatzematge de ferralles fèrriques.  
- Zona d'emmagatzematge de plàstics.  
- Zona d'emmagatzematge de palets de fusta.  
- Zona d'emmagatzematge de RAEE. Els aparells s'emmagatzemaran paletitzats o en calaixos tipus palot. Aquesta zona disposarà de paviment de formigó armat. Les zones d'emmagatzematge de les fraccions de recollida 1 i 2 estaran proveïdes de paviment impermeabilitzat amb sistema de recollida de vessaments i abocaments accidentals. Existirà una zona d'emmagatzematge separat per a RAEE destinats a la preparació per a la reutilització.  
L'activitat es desenvolupa en les operacions següents:  
- Admissió i pesatge. No s'admetran residus líquids, pneumàtics usats o residus perillosos diferents a RAEE o bateries.  
- Classificació i emmagatzematge temporal. Els residus admesos es classificaran i s'emmagatzemaran en la zona d'emmagatzematge corresponent.  
Valorització d'envasos: Els residus no perillosos susceptibles de contindre metalls amb valor de mercat seran desmuntats per a obtindre les diverses fraccions.  
- Expedició. Tots els residus seran entregats a gestors autoritzats.  
  
Tramitació administrativa  
En data 28 d'octubre de 2020, l'Ajuntament d'Ondara va donar trasllat a aquest òrgan ambiental de la sol·licitud d'avaluació d'impacte ambiental ordinària del projecte, que s'acompanya de:  
- Projecte de llicència ambiental.  
- Estudi d'impacte ambiental.  
- Projecte pla d'autoprotecció.  
- Informe favorable de compatibilitat urbanística de l'arquitecte tècnic municipal, de data 24 de juliol de 2019.  
- Informe tècnic favorable del projecte de llicència ambiental signat el 27 de juliol de 2020.  
- Certificat d'exposició pública i al·legacions.  
D'acord amb el certificat remés, l'òrgan substantiu va realitzar la informació pública de l'expedient mitjançant anunci en el BOP d'Alacant núm. 59, de 26 de març de 2020, sense que s'hagueren formulat al·legacions.  
  
Consideracions ambientals  
L'activitat se situarà en una nau industrial adossada ja construïda en sòl urbà amb la qualificació de serveis. No es preveuen afeccions a la Xarxa Natura 2000 i a altres espais protegits.  
Segons un informe de l'enginyer industrial municipal, de data 27 de juliol de 2020, l'activitat s'ajusta a les normes del PGOU; disposa d'informe urbanístic favorable; ha presentat un pla d'autoprotecció d'acord amb la normativa vigent; les mesures correctores es consideren suficients, i en altres consideracions respecte a la documentació presentada: «la instal·lació no produirà olors als carrers o edificacions veïnes».  
La nau ja està construïda i no es pretén efectuar excavacions, per la qual cosa no hi haurà afeccions al patrimoni cultural. Segons el PATRICOVA, la zona no està afectada per perillositat d'inundació.  
L'activitat no utilitza més recursos naturals que els proporcionats per les xarxes públiques de proveïment del polígon industrial,  
No es preveuen emissions a l'atmosfera, abocats a llits públics o al litoral o filtracions al sòl. Els residus que genera són les parts no valoritzables dels residus processats.  
Segons l'estudi acústic del projecte tècnic, el nivell sonor en l'exterior complirà amb els límits vigents. No hi ha maquinària que puga produir vibracions.  
Les aigües residuals de la instal·lació i els residus orgànics són assimilables a residus urbans. Els residus i els productes de l'activitat de valoració es retiraran per gestors autoritzats.  
L'estudi d'impacte ambiental inclou un pla de vigilància ambiental que preveu les operacions a realitzar i la documentació a generar. També inclou un pla de desmantellament.  
  
Consideracions jurídiques  
Les instal·lacions per a emmagatzematge de residus perillosos i no perillosos i de RAEE estan subjectes a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I (grup 6.d.1) del Decret 162/1990, de 15 d'octubre, modificat pel Decret 32/2006, de 10 de març.  
  
L'expedient ha observat els tràmits previstos en la secció primera del capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot això, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que posseïsc, resolc:  
  
  
Primer  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicables, el projecte de comerç a l'engròs, emmagatzematge-valorització de residus perillosos i no perillosos, inclou residus d'aparells elèctrics i electrònics, promogut per Recuperaciones Pedreguer, CB, a l'avinguda d'Alacant, núm. 70, d'Ondara, sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i l'altra documentació que consta en l'expedient i de conformitat amb les condicions següents:  
- Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
- Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
- En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
Conforme amb el que es preveu en l'article 41 de la Llei 21/2013, de 9 de desembre:  
a) Publicar aquesta declaració d'impacte ambiental en el Diari Oficial de la Generalitat Valenciana, i també en la seu electrònica.  
b) Aquesta declaració d'impacte ambiental no serà objecte de recurs, sense perjudici dels que, si escau, pertoquen en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 2 de desembre de 2021.- El director general de Qualitat i Educació Ambiental: Joan Piquer Huerga.